
PALANGOS MIESTO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL DIREKTORIAUS 2010 M. LAPKRIČIO 24 D. ĮSAKYMO NR. A1-898 PAKEITIMO
2014 m. kovo 3 d. Nr. A1-200
Palanga

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, 33 straipsnio 2, 3, 5 ir 7 dalimis, 
p a k e i č i u Palangos miesto savivaldybės administracijos direktoriaus 2010 m. lapkričio 24 d. įsakymo Nr. A1-898 „Dėl Palangos miesto savivaldybės seniūnaičių rinkimų gyventojų susirinkime ir apklausos būdu tvarkos aprašų patvirtinimo“:

1. 1 punktu patvirtinto Palangos miesto savivaldybės seniūnaičių rinkimų gyventojų susirinkime tvarkos aprašo:
1.1. 3 punktą ir jį išdėstau taip:

„3. Seniūnaitis renkamas 3 metams. Seniūnaitis dirba visuomeniniais pagrindais“.

1.2. 6 punktą ir jį išdėstau taip:

„6. Kandidatu į seniūnaičius (toliau – kandidatas) gali būti renkamas pilnametis seniūnaitijos gyventojas, deklaravęs gyvenamąją vietą toje seniūnaitijoje, kurioje jo kandidatūra siūloma į seniūnaičius“. 
1.3. 7 punktą ir jį išdėstau taip:

„7. Kandidatus į seniūnaičius gali siūlyti tik tos seniūnaitijos, kurioje renkamas seniūnaitis, gyventojai bei nevyriausybinės organizacijos, asociacijos, įstaigų ir organizacijų kolektyvai, veikiantys toje seniūnaitijoje“.

2. 2 punktu patvirtinto Palangos miesto savivaldybės seniūnaičių rinkimų gyventojų apklausos būdu tvarkos aprašo:

2.1. 3 punktą ir jį išdėstau taip:

„3. Seniūnaitis renkamas 3 metams. Seniūnaitis dirba visuomeniniais pagrindais“.

2.2. 6 punktą ir jį išdėstau taip:

„6. Kandidatu į seniūnaičius (toliau – kandidatas) gali būti renkamas pilnametis seniūnaitijos gyventojas, deklaravęs gyvenamąją vietą toje seniūnaitijoje, kurioje jo kandidatūra siūloma į seniūnaičius“. 

2.3. 7 punktą ir jį išdėstau taip:

„7. Kandidatus į seniūnaičius gali siūlyti tik tos seniūnaitijos, kurioje renkamas seniūnaitis, gyventojai bei nevyriausybinės organizacijos, asociacijos, įstaigų ir organizacijų kolektyvai, veikiantys toje seniūnaitijoje“.

